Saoráil Faisnéise

Lár-Aonad Beartas FOI

An Roinn Caiteachais Phoiblí agus Athchóirithe

Bealtaine 2016

Beartas agus Nós Imeachta Réitigh Díospóide

1. **BEARTAS**
	1. Deirtear in Alt 6(7) den Acht um Shaoráil Faisnéise 2014, (an tAcht) “Where a dispute arises between the Commissioner and any entity as to whether *subsection (1)* applies or as to the conditions arising by virtue of that subsection, the dispute shall be submitted to the Minister whose determination shall be binding on the Commissioner and the entity.” Dá réir sin is é beartas na Roinne Caiteachais Phoiblí agus Athchóirithe, an Roinn anseo ina dhiaidh seo, bealach ordúil a chur ar fáil chun nithe den sórt sin a réiteach agus timpeallacht oscailte agus trédhearcach a chur chun cinn chun tabhairt faoi ghníomhaíochtaí oifigiúla agus i gcultúr polaitíochta agus riaracháin na hÉireann. Is é cuspóir an bheartais agus an nóis imeachta seo toradh éifeachtach a éascú do chách i ndíospóid mar a leagtar amach thuas chomh maith le díospóidí den sórt sin idir iarrthóirí agus an Coimisinéir Faisnéise (OIC) agus/nó an t-eintiteas iomchuí.
2. **GINEARÁLTA**
	1. Tá an Roinn ag súil go ndéanfaidh gach páirtí sa phróiseas caidreamh lena chéile ar bhealach measúil agus cúirtéiseach, agus go dtugtar faoin bpróiseas ar bhealach cóir agus cothrom.
	2. Is ionann an nós imeachta seo a leanas agus creat ina féidir díospóidí a réiteach ag leibhéal chomh gar agus is féidir don bhunúdar san am is giorra agus is féidir.
	3. Tá sé ríthábhachtach go gcuirfí an nós imeachta i bhfeidhm go pras agus go héifeachtach agus go gcloífí go beacht leis an teorainn ama a leagtar amach do gach céim, mura ndéantar athrú ar an teorainn a shonraítear i bhfoirm comhaontú idir na páirtithe.
	4. Ba chóir d'iarrthóir a bhfuil díospóid aige/aici tabhairt faoi gach céim den nós imeachta sula dtéitear ar aghaidh chuig an gcéad chéim eile ach go bhféadfadh, áfach, go mbeadh amanna ann, agus cúis mhaith leis, go mbeadh sé níos oiriúnaí tabhairt faoi nós imeachta ag leibhéal níos airde ná an chéad chéim.
	5. Is féidir taifid a choinneáil ar gach céim den nós imeachta díospóide de réir an Bheartais Bainistíochta Taifead.
3. **NÓS IMEACHTA**
	1. Leagtar amach thíos na príomhchéimeanna inar féidir díospóid a phróiseáil. Is ionann gach céim i ndiaidh Chéim 1 is achomharc ar thoradh na céime roimhe sin.

**Céim 1** Déanann an t-iarrthóir iarraidh FOI. Sa chás is go bhfaigheann iarrthóir freagra ón eintiteas ag rá -

1. go bhfuil sé ag teacht faoin Acht ach go bhfuil na taifid a éilítear eisiata ag an gcomhlacht; nó
2. nach comhlacht poiblí é chun críocha an Achta, i.e. nach dtagann sé faoin sainmhíniú a thugtar in alt 6(1),

I gcás (i) féadfaidh an t-iarrthóir athbhreithniú inmheánach a lorg ar an gcinneadh nó an freagra a thugtar.  I gcás (ii) ní mór don iarrthóir soiléiriú a lorg ón eintiteas faoin gcúis nach bhfuil sé ag teacht faoin Acht. Má tá an t-iarrthóir sásta leis an bhfreagra, ní bheidh gá le haon ghníomh eile.

**Céim 2** Mura bhfaigheann an t-iarrthóir aon fhreagra nó mura bhfuil sé/sí sásta leis an bhfreagra:

1. I gcás (i) féadfaidh an t-iarrthóir achomharc a dhéanamh leis an OIC agus pléifear leis an achomharc sa ghnáthchúrsa.

(b) i gcás (ii)

1. féadfaidh sé/sí teagmháil a dhéanamh leis an OIC féachaint leis an staid a dheimhniú.  Féadfaidh an OIC aighneacht a lorg ón eintiteas agus/nó ón iarrthóir atá i gceist a bheidh le cur ar fáil laistigh de dheich lá oibre.  Ní mór don eintiteas mionsonraí a thabhairt ina aighneacht ina leagtar amach mar a bunaíodh é agus an chúis ar dóigh leis nach dtagann sé leis an sainmhíniú in alt 6(1) agus dá bhrí sin nach comhlacht é atá laistigh de scóip an Achta. Ba chóir don eintiteas agus/nó don iarrthóir freagraí a thabhairt freisin ar aon cheisteanna a chuirfeadh an OIC.
2. Breithneoidh an OIC an scéal agus tabharfaidh fógra don iarrthóir agus don eintiteas laistigh de dheich lá oibre ó fhaightear an aighneacht nó ó bhíonn sí dlite, cibé acu is túisce. Sa chás is nach gcuireann eintiteas aighneacht ar fáil féadfaidh an OIC cinneadh a dhéanamh bunaithe ar an bhfaisnéis atá ar fáil dó agus fógra a eisiúint.
3. Leis an bhfógra, cuirfear in iúl don iarrthóir agus don eintiteas cibé an mbreithníonn an OIC an t-eintiteas a bheith ina chomhlacht poiblí chun críche an Achta nó nach mbreithníonn.
4. Sa chás is nach bhfuil an t-eintiteas agus an OIC ar aon intinn maidir le cibé an bhfuil an t-eintiteas ag teacht faoin reachtaíocht, féadfaidh an OIC an t-ábhar a chur i scríbhinn chuig an Lár-Aonad Beartas FOI sa Roinn Caiteachais Phoiblí agus Athchóirithe agus cinneadh ceangailteach a lorg ón Aire.  Breithneoidh an CPU an t-ábhar agus déanfaidh moladh chuig an Aire.
5. Tabharfar cinneadh laistigh de chúig lá dhéag oibre ó fhaigheann an CPU an aighneacht bhunaidh.
6. Sa chás go mbíonn an CPU ag lorg tuilleadh faisnéise ón eintiteas d'fhonn moladh a dhéanamh chuig an Aire, ní mór an fhaisnéis sin a lorg laistigh de chúig lá oibre ó fhaightear aighneacht an OIC ag iarraidh cinneadh agus ní mór don eintiteas freagra a thabhairt laistigh de chúig lá eile. In imthosca dá leithéid, tabharfar cinneadh laistigh de chúig lá is fiche oibre ó fhaightear an aighneacht ón OIC.
7. Beidh cinneadh an Aire ina cheangal ar an gCoimisinéir agus ar an eintiteas de réir Alt 6(7) den Acht.
8. **DÁTA FEIDHME**

4.1 Tiocfaidh na nósanna imeachta a leagtar amach sa bheartas seo i bhfeidhm ó Eanáir 2016.

CRÍOCH